遞迴神經網絡有能力令一個時間點嘅資訊影響未來嘅運算，所以遞迴神經網絡能夠用嚟處理（前饋神經網絡搞唔掂嘅）有連串性嘅資訊，喺自然語言處理同機械翻譯（一隻字嘅意思可以受句句子之前嘅字影響）等嘅領域上相當有用，而且遞迴神經網絡喺教人工智能玩遊戲方面都有用，例如喺 2016 年打低咗九段圍棋棋手李世石而出名嘅人工智能程式 AlphaGo 就用咗遞迴神經網絡。